NÁRODNÁ RADA SLOVENSKEJ REPUBLIKY

**VII. volebné obdobie**

CRD-2145/2018

**1200a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona o neprimeraných podmienkach v obchode s potravinami (tlač 1200) vo výboroch Národnej rady Slovenskej republiky v druhom čítaní**

Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 1516 zo  4. decembra 2018 pridelila vládny návrh zákona o neprimeraných podmienkach v obchode s potravinami (tlač 1200) na prerokovanie týmto výborom:

**Ústavnoprávnemu výboru Národnej rady Slovenskej republiky**

**Výboru Národnej rady Slovenskej republiky pre hospodárske záležitosti a**

**Výboru Národnej rady Slovenskej republiky pre pôdohospodárstvo a životné prostredie a**

Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

Ústavnoprávny výbor Národnej rady Slovenskej republiky uznesením č. 509 z 22. januára 2019 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre hospodárske záležitosti uznesením č. 329 z 24. januára 2019 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 240 z 23. januára 2019 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

1. **K  § 3**

V § 3 ods. 5 písm. l) sa slová „v predajnej akcii“ nahrádzajú slovami „počas predajnej akcie“.

Pozmeňujúci návrh terminologicky a gramaticky zjednocuje výrazové prostriedky; v § 3 ods. 5 písm. l) zákona sa používa predložka „*počas 14 dní*“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K  § 3**

V § 3 ods. 5 písm. m) sa za slovo „ako“ vkladá slovo „sú“.

Pozmeňujúci návrh gramaticky spresňuje navrhovaný text.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K  § 3**

V § 3 ods. 5 písm. u) bode 3. v časti vety za bodkočiarkou sa slová „v priebehu“ nahrádzajú slovom „počas“.

Pozmeňujúci návrh terminologicky a gramaticky zjednocuje výrazové prostriedky; v § 3 ods. 5 písm. l) zákona sa používa predložka „*počas 14 dní*“.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K § 5**

V § 5 ods. 3 sa slová „kontrolovanej osoby“ nahrádzajú slovami „kontrolovaného subjektu“.

Pozmeňujúci návrh pojmovo koriguje citované ustanovenie v zmysle pojmov použitých v návrhu zákona (napr. § 4 ods. 1, § 5 ods. 2).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K § 5**

V § 5 ods. 3 sa slová „člena kontrolného orgánu“ a slová „kontrolný orgán“ nahrádzajú slovami „kontrolóra“.

Pozmeňujúci návrh zosúlaďuje terminológiu návrhu zákona v zmysle legislatívnej skratky zavedenej v § 4 ods. 5.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K § 5**

V § 5 ods. 3 sa slovo „vyhodnotenie“ nahrádza slovom „vyhotovenie“.

Pozmeňujúci návrh koriguje zrejmú pojmovú chybu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K § 9**

V § 9 písm. a) sa na konci pripájajú slová „ktorá súvisí s predmetom kontroly,“.

Pozmeňujúci návrh harmonizuje znenie predmetného ustanovenia so znením § 7 písm. a) návrhu zákona.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **K § 12**

V § 12 ods. 10 sa slovo „uhrádza“ nahrádza slovom „znáša“.

Pozmeňujúci návrh pojmovo precizuje citované ustanovenie v zmysle zaužívanej praxe.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre hospodárske záležitosti**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

O bodoch spoločnej správy č. 1 až 8 hlasovať spoločne s návrhom gestorského výboru uvedené body **schváliť.**

**VI.**

Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona o neprimeraných podmienkach v obchode s potravinami (tlač 1200) **schváliť s pripomienkami.**

Spoločná správa výborov Národnej rady Slovenskej republiky o prerokovaní vládneho návrhu zákona o neprimeraných podmienkach v obchode s potravinami (tlač 1200)vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 246 z 29. januára 2019.

V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l**, v. r.

predseda výboru